ເຈົ້າໜ້າທີ່ຈີນຫຼາຍຄົນ ຖືກໄລ່ອອກຈາກໜ້າທີ່ ຍ້ອນເຫດ ຢຽບກັນຕາຍ
ບັນດາເຈົ້າໜ້າທີ່ຈີນຫຼາຍຄົນ ຖືກໄລ່ອອກຈາກໜ້າທີ່ ຍ້ອນຂາດຄວາມເອົາໃຈໃສ່ ຈຶ່ງເກີດເຫດຢຽບກັນຕາຍ ໃນການສະຫຼອງ ຕ້ອນຮັບບຸນປີໃໝ່ສາກົນ ທີ່ນະຄອນ Shanghai .
ຈີນ ໄດ້ລົງໂທດບັນດາເຈົ້າໜ້າທີ່ລັດຖະບານ 11 ຄົນ ກ່ຽວກັບ ການຢຽບກັນ ໃນຄ່ຳຄືນກ່ອນວັນປີໃໝ່ ທີ່ີນະຄອນ Shanghai ທີ່ເຮັດໃຫ້ 36 ຄົນເສຍຊີວິດ ຢູ່ທີ່ເດີ່ນເຂດແຄມແມ່ນໍ້າ ສື່ມວນຊົນຂອງທາງການປະກາດໃນວັນພຸດມື້ນີ້ວ່າ ເຈົ້າໜ້າທີ່ ສີ່ຄົນ ແມ່ນປະກອບດ້ວຍຫົວໜ້າພັກເຂດ Huangpu ຜູ້ລອງ ທ່ານ ຫົວໜ້າຮັກສາຄວາມປອດ ໄພປະຈຳເຂດ ແລະຮອງຫົວ ໜ້າຕຳຫລວດ ໄດ້ຖືກໄລ່ອອກຈາກໜ້າທີ່ໃນວັນພຸດມື້ນີ້ ນອກນັ້ນ ບັນດາເຈົ້າໜ້າທີ່ອີກເຈັດຄົນຈາກຫ້ອງການທ່ອງທ່ຽວ ຫ້ອງການ ຮັກສາຄວາມປອດໄພ ແລະຫ້ອງການຄຸ້ມຄອງເຂດ ເທດສະບານ ໄດ້ຖືກລົງໂທດດ້ານວິໄນ ຜົນຂອງການສືບສວນທີ່ນຳອອກເຜີຍແຜ່ໃນວັນພຸດມື້ນີ້ ໄດ້ຕິຕຽນບັນດາເຈົ້າໜ້າທີ່ ທີ່ບໍ່ ໄດ້ຕຽມການ ແລະຄຸ້ມຄອງສະຖານທີ່ຢ່າງພຽງພໍ ໃນຂົງເຂດແຄມນໍ້າ ທີ່ຮູ້ກັນວ່າ “the Bund” ຊຶ່ງເປັນບ່ອນແອອັດກ່ອນຄືນວັນປີໃໝ່ນັ້ນ ບັນດາຄອບຄົວຜູ້ເຄາະຮ້າຍ ໄດ້ຕິຕຽນລັດຖະບານທ້ອງຖິ່ນ ແລະພວກເຈົ້າໜ້າທີ່ກູ້ໄພທີ່ ຊັກຊ້າໃນການຮັບມືກັບວິກິດການ ມັນເກີດຂື້ນກ່ອນທ່ຽງຄືນນ້ອຍນຶ່ງ ໃນຂະນະທີ່ຝູງຊົນ ເຕົ້າໂຮມກັນຢູ່ແຄມນໍ້າ ໃນເຂດໃຈກາງນະຄອນ Shanghai ບ່ອນຕ້ອນຮັບວັນປີໃໝ່ ບັນດາຜູ້ເຫັນເຫດການ ກ່າວວ່າ ການຢຽບກັນຕາຍເກີດຂື້ນ ເວລາຄົນຟ້າວພາກັນໄປ ເກັບເອົາເງິນປອມ ທີ່ຫວ່ານລົງມາຈາກປະຕູປ່ອງຢ້ຽມຊັ້ນທີສາມ ຈີນ ໄດ້ເຫັນການຢຽບກັນຕາຍມາກ່ອນ ສາມສິບເຈັດຄົນໄດ້ເສຍຊີວິດ ໃນປີ 2004 ເວ ລາເກີດມີການຢຽບກັນຕາຍຢູ່ເທິງຂົວແຫ່ງນຶ່ງ ໃນລະຫວ່າງວັນພັກບຸນປີໃໝ່ຈີນ